PATVIRTINTA

Vilkaviškio r. Sūdavos pagrindinės mokyklos

direktoriaus 2019 m. balandžio 5 d. įsakymu Nr. V-66

**VILKAVIŠKIO R. SŪDAVOS PAGRINDINĖS MOKYKLOS KIEMSARGIO PAREIGYBĖS APRAŠYMAS**

**I SKYRIUS**

**PAREIGYBĖ**

1. Vilkaviškio r. Sūdavos pagrindinės mokyklos **kiemsargis** yra **darbininkas.**

(pareigybės pavadinimas) (nurodoma pareigybės grupė)

2. Pareigybės lygis –**D**.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nurodoma, kuriam lygiui (A (A1 ar A2), B, C, D) priskiriamas pareigybė)

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

3. Šias pareigas einančiam darbuotojui keliami šie specialūs reikalavimai:

3.1. asmens (tiek vyrų, tiek moterų), amžius ir sveikata leidžia atlikti kiemsargio pareigas;

3.2. šias pareigas atlikti nedraudžia įstatymai;

3.3. žino darbų saugos reikalavimus.

**III SKYRIUS**

**ŠIAS PAREIGAS RINANČIO DARBUOTOJO FUNKCIJOS**

4. Kiemsargis vykdo šias funkcijas:

4.1. laikosi nustatyto darbo ir poilsio laiko reikalavimų;

4.2. žino jam pavestos prižiūrėti teritorijos ribas;

4.3. prieš pradedant darbą, apeina teritoriją ir įsitikina ar visi šuliniai uždengti dangčiais, ar nėra nutrauktų oro elektros linijų laidų. Jeigu nustato pažeidimų, tą vietą aptveria ir praneša mokyklos administracijai arba ūkvedžiui;

4.4. visus pastebėtus trūkumus pagal galimybę pašalina, informuoja apie tai ūkvedį;

4.5. palaiko tvarką ir švarą valomoje teritorijoje;

4.6. nušluoja šaligatvius, mokyklos išorėje esančius laiptus, stadione esančias žaidimų aikšteles, bėgimo takus, kitus takus;

4.7. žiemos metu nukasa sniegą nuo šaligatvių ir takų, išorinių mokyklos laiptų, esant slidiems laiptams bei takams, juos pabarsto smėliu ar žvyru, susidarius ant stogų varvekliams juos nudaužo;

4.8. kitais metų laikais prižiūri valomoje teritorijoje esančius želdinius;

4.9. pjauna žolę mokyklos teritorijoje;

4.10. pjaunant žolę motorine žoliapjove, vykdo darbų saugos ir sveikatos reikalavimus, nupjautą žolę krauna į nurodytą vietą;

4.11. susidarius sudėtingai situacijai (dėl sveikatos pablogėjimo, techninių priemonių gedimo, dėl stichinių gamtos reiškinių ir kt.), dėl kurios gali įvykti avarija, nedelsiant praneša ūkvedžiui. Iki tyrimo pradžios išsaugo įvykio vietą tokią, kokia ji buvo nelaimingo atsitikimo metu, jei tai nekelia pavojaus žmonių gyvybei ir sveikatai;

4.12. kilus gaisrui, informuoja mokyklos vadovus apie gaisrą ir iškviečia ugniagesius, pradeda gaisrą gesinti turimomis priemonėmis. Kilus pavojui sveikatai ir gyvybei, išeina iš pavojingos zonos;

4.13. baigus darbą, šiukšles sudeda į konteinerius ir į tam tikslui skirtas vietas, apžiūri priskirtą teritoriją, ar nepalikta įrankių, patikrinti, ar neliko gaisrą galinčių sukelti medžiagų, sudeda įrankius, darbo rūbus ir apsaugines priemones į tam skirtą vietą;

4.14. jeigu buvo deginami lapai ir kitos nekenksmingos atliekos, nepalieka nebaigusius degti ar rusenančius;

4.15. esant reikalui atlieka kitus darbus, nurodytus mokyklos direktoriaus, neviršijant nustatyto darbo laiko;

4.16. nedelsiant informuoja mokyklos direktorių apie situaciją tvarkomoje teritorijoje, kuri jo įsitikinimu, gali kelti pavojų darbuotojų ir mokinių saugai ir sveikatai (nutrūkę elektros laidai, nuvirtę medžiai ar palūžusios jų šakos, atviri kanalizacijos, vandentiekio ar kitokie šuliniai, susidarę ant stogų ledo varvekliai ir kt.).

\_\_\_\_\_\_\_\_\_\_\_\_\_\_

Susipažinau ir sutinku \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Parašas) (Data) (Vardas, pavardė)